**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

12. apríla 2024

**Návrh**

**na schválenie Zásad hospodárenia a nakladania s majetkom Bratislavského samosprávneho kraja**

Materiál predkladá: Materiál obsahuje:

Mgr. Juraj Droba, MBA, MA 1. Návrh uznesenia

predseda 2. Dôvodová správa

Bratislavského samosprávneho kraja 3. Prílohy

4. Stanoviská komisií

Zodpovední:

Ing. Patrícia Mešťan, MA

riaditeľka

Úradu Bratislavského samosprávneho kraja

JUDr. Matúš Šaray

vedúci právneho oddelenia

Úradu Bratislavského samosprávneho kraja

Spracovatelia:

JUDr. Matúš Šaray Mgr. Ľuboš Majer

vedúci právneho oddelenia vedúci oddelenia správy majetku

Mgr. Gabriela Korčáková

referentka právneho oddelenia

Bratislava

apríl 2024

N á v r h u z n e s e n i a

**UZNESENIE č. ........ / 2024**

Zastupiteľstvo Bratislavského samosprávneho po prerokovaní materiálu

zo dňa 12.04.2024

**A s ch v a ľ u j e**

Zásady hospodárenia a nakladania s majetkom Bratislavského samosprávneho kraja

**D ô v o d o v á s p r á v a**

V súlade s § 11 ods. 2 písm. b) zákona č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov (ďalej len: „zákon o VÚC“) je zastupiteľstvu vyhradené určovať zásady hospodárenia a nakladania s majetkom samosprávneho kraja a s majetkom prenechaným do užívania samosprávnemu kraju.

Zastupiteľstvo Bratislavského samosprávneho kraja na svojom zasadnutí dňa 8.4.2022 uznesením č. 461/2022 schválilo Zásady hospodárenia a nakladania s majetkom Bratislavského samosprávneho kraja, ktorých prijatie sa týkalo úpravy výšky nájmu pre zriaďovanie nájmov cestných telies a cestných pozemkov pre účely stavebnej činnosti, ako aj určenia postupu a odplaty za zriaďovanie vecných bremien v súvislosti s ukladaním inžinierskych sietí na pozemkoch Bratislavského samosprávneho kraja.

Do zásad sa pridal nový bod 13. v Čl. 16, a bod 2 v Čl. 17 o stanovení výšky nájomného v sume 30 EUR/m2/rok pri nájme časti cestného telesa alebo cestného pozemku, ako prípad hodný osobitného zreteľa pre účely stavebnej činnosti a pri stanovení výšky jednorazovej odplaty za zriadenie vecného bremena pri uložení inžinierskych sietí v rámci cestného pozemku v tej istej výške, pričom zastupiteľstvo BSK môže v odôvodnených prípadoch určiť inú sumu nájmu, resp. odplaty za zriadenie vecného bremena.

Z rokovania komisií zastupiteľstva BSK, konaných v dňoch 22. - 24.1.2024 vyplynula požiadavka zvýšiť základnú sadzu výšky nájomného a odplaty za zriadenie vecného bremena tak aby zohľadňovala infláciu za predchádzajúce dva kalendárne roky, spolu so zapracovaním automatického mechanizmu zvyšovania základnej sadzby nájomného a odplaty za vecné bremeno o infláciu v budúcich rokoch.

Ostatné ustanovenia Zásad hospodárenia a nakladania s majetkom BSK zostávajú nezmenené.

Vzhľadom na lepšiu prehľadnosť sa nepredkladá dodatok k zásadám, ale sa predkladá na schválenie nové celé znenie Zásad hospodárenia a nakladania s majetkom BSK.

Materiál bol prerokovaný komisiami Zastupiteľstva BSK v dňoch 11. -13. 3 2024. Z komisie majetku, investícií a verejného obstarávania vzišiel pozmeňujúci návrh doplniť do Čl. 7 body 8,9,10 nasledovne.

8. Zoznam prebytočného majetku je zverejnený na stránke samosprávneho kraja počas celého obdobia, keď je v majetku samosprávneho kraja, alebo do doby, kedy zastupiteľstvo nezruší jeho prebytočnosť.

9. po vyhlásení nehnuteľného majetku za prebytočný samosprávny kraj informuje o tom príslušnú samosprávu, na ktorej území sa prebytočný majetok nachádza.

10. O predaji prebytočného majetku v kompetencii zastupiteľstva, zastupiteľstvo samosprávneho kraja môže rozhodnúť najskôr až na nasledujúcom zasadnutí zastupiteľstva samosprávneho kraja, kedy bol vyhlásený za prebytočný.

S pozmeňujúcim návrhom komisie majetku, investícií a verejného obstarávania sa stotožnila aj finančná komisia.

Zásady hospodárenia sú predložené na prerokovanie Zastupiteľstvu BSK v znení v akom boli predložené na rokovanie komisií. V súlade s vyššie uvedenou navrhovanou zmenou je ich možné upraviť na základe predloženého pozmeňujúceho návrhu poslanca, schváleného zastupiteľstvom BSK nasledovne:

 Do Čl. 7 Zásad sa doplní bod 8,9 a 10.

1. Zoznam prebytočného majetku podľa bodu 3.) písm. a. a b. tohto článku zverejní samosprávny kraj na dobu vyhlásenia jeho prebytočnosti na svojej webovej stránke.
2. O vyhlásení majetku za prebytočný podľa bodu 3.) písm. a. tohto článku informuje samosprávny kraj príslušnú obec, na území ktorej sa prebytočný majetok nachádza.
3. O predaji prebytočného majetku podľa bodu 3.) písm. a. tohto článku rozhoduje zastupiteľstvo samosprávneho kraja na zasadnutí nasledujúcom po zasadnutí, na ktorom sa majetok vyhlásil za prebytočný; to neplatí v prípade, ak ide o prevod nehnuteľnosti v prospech orgánu verejnej správy na plnenie jeho úloha kompetencií.

**Stanoviská komisií Zastupiteľstva BSK**

**Bod : „Návrh na schválenie Zásad hospodárenia a nakladania s majetkom Bratislavského samosprávneho kraja“**

| **Názov komisie** | **Stanovisko komisie k návrhu materiálu** | **Hlasovanie**  | **Akceptované / Neakceptované** | **Zapracované / Nezapracované** |
| --- | --- | --- | --- | --- |
| Finančná komisia | Komisia odporúča Zastupiteľstvu BSK prerokovať predložený materiál a schváliť v zmysle pozmeňovacieho návrhu | Prítomní 8Za 8Proti 0Zdržal 0Nehlasoval 0 | Požiadavka doplniť do Čl. 7 body 8, 9, 10 ohľadom prebytočnosti | zapracované |
| Komisia dopravy | Komisia odporúča Zastupiteľstvu BSK prerokovať a schváliť materiál v predloženej podobe. | Prítomní 11Za 11 Proti 0Zdržal 0Nehlasoval 0 |  |  |
| Komisia majetku, investícií a verejného obstarávania | Komisia odporúča Zastupiteľstvu BSK prerokovať predložený materiál a schváliť v zmysle pozmeňovacieho návrhu. | Prítomní 6Za 6Proti 0Zdržal 0Nehlasoval 0 | Pozmeňujúci návrh – doplniť do Čl. 7 body 8, 9, 10 ohľadom prebytočnosti. | Zapracované  |